Z A P I S N I K
15. sjednice Vijeća Mjesnog odbora „Kralj Zvonimir“ održane 28. kolovoza 2026. 
Zagreb, Ulica kralja Zvonimira 48 s početkom u 18:01 sati

Nazočni članovi Vijeća:
Kristijan Josip Balen, Dražen Cepić, Diana Martinović, Matko Dujmović, Ante Livaković i Ante Orbanić.

Odsutni članovi Vijeća :
Lena Telenta.

Predsjedava gospodin Kristijan Josip Balen, predsjednik Vijeća.

Zapisnik vodi: Kristijan Josip Balen


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Predsjednik Vijeća daje zapisnik 14. sjednice na verifikaciju.
Vijeće prihvaća tekst Zapisnika 14. sjednice Vijeća, bez izmjena.

Na prijedlog predsjednika Vijeće jednoglasno utvrđuje


DNEVNI  RED

	1. 
	Zaključak o redovnom korištenju prostora Mjesnog odbora "Kralj Zvonimir" - donošenje zaključka

	2. 
	Zaključak o prijedlogu lokacije za sadnju stabla na području Mjesnog odbora "Kralj Zvonimir" - donošenje zaključka

	3. 
	Pitanja, prijedlozi i obavijesti




Ad 1. Zaključak o redovnom korištenju prostora Mjesnog odbora "Kralj Zvonimir" - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Kristijan Josip Balen, Dražen Cepić, Diana Martinović, Matko Dujmović, Ante Livaković i Ante Orbanić, 

Vijeće jednoglasno donosi


Zaključak o redovnom korištenju prostora Mjesnog odbora "Kralj Zvonimir"

(Zaključak se prilaže ovom zapisniku i njegov je sastavni dio.)

Ad 2. Zaključak o prijedlogu lokacije za sadnju stabla na području Mjesnog odbora "Kralj Zvonimir" - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Kristijan Josip Balen, Dražen Cepić, Diana Martinović, Matko Dujmović, Ante Livaković i Ante Orbanić, 

Vijeće jednoglasno donosi


Zaključak o prijedlogu lokacije za sadnju stabla na području Mjesnog odbora 
"Kralj Zvonimir"

(Zaključak se prilaže ovom zapisniku i njegov je sastavni dio.)

Ad 3. Pitanja, prijedlozi i obavijesti

Nije bilo pitanja, prijedloga i obavijesti.

Budući da se nitko više nije javio za riječ, predsjednik Vijeća konstatira da je dnevni red iscrpljen i zaključuje 15. sjednicu Vijeća Mjesnog odbora „Kralj Zvonimir“.


Sjednica je završila u 18:15.

KLASA: 024-08/26-003/1814
URBROJ: 251-13-11-4/006-26-2
Zagreb, 28. kolovoza 2026.

Zapisnik uredio:
Kristijan Josip Balen.

Kristijan Josip Balen



Na temelju članka 9. Odluke o davanju na korištenje prostora mjesne samouprave (Službeni glasnik Grada Zagreba 20/26), članka 28. Poslovnika o radu Vijeća Mjesnog odbora „Kralj Zvonimir“ i točke VI. Javnog poziva za dodjelu prostora mjesne samouprave za redovno korištenje od 18. lipnja 2026., Vijeće Mjesnog odbora „Kralj Zvonimir“, na 15. sjednici 28. kolovoza 2026., donijelo je

ZAKLJUČAK
o redovnom korištenju prostora Mjesnog odbora „Kralj Zvonimir“

1. Vijeće je razmotrilo zaprimljene prijave za redovno korištenje prostora Mjesnog odbora „Kralj Zvonimir“

2. Vijeće odobrava redovno korištenje prostora u razdoblju od 1.9.2026. do 31.8.2027., bez naknade:

ured

· CroETHNO – udruga za očuvanje hrvatske kulturne baštine, utorak od 20:00 do 22:00
· Socijaldemokrati drugog i četvrtog utoraka u mjesecu od 17:00 do 19:00
· Hrvatska demokratska zajednica, prvog i trećeg ponedjeljka u mjesecu od 19:00 do 20:00


3. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.


KLASA: 024-08/26-003/1814
URBROJ: 251-13-11-4/006-26-3
Zagreb, 28. kolovoza 2026.

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst  i 16/22), Vijeće Mjesnog odbora „Kralj Zvonimir“, na 15. sjednici, od 28. kolovoza 2026., donosi


Z A K L J U Č A K
 o prijedlogu lokacije za sadnju stabla na području Mjesnog odbora „Kralj Zvonimir“

	1.
	Vijeće Mjesnog odbora „Kralj Zvonimir“ je raspravljalo o prijedlogu lokacije za sadnju stabla na području Mjesnog odbora „Kralj Zvonimir“.


	2.
	Vijeće Mjesnog odbora „Kralj Zvonimir“ kao lokaciju za sadnju stabla predlaže zeleni otok na križanju Ulice Ljudevita Posavskog i Ulice Crvenog križa.

Napomena: - sama lokacija je u blizini adrese Ulica Ljudevita Posavskog 18


	3.
	Ovaj zaključak dostavlja se Vijeću Gradske četvrti Donji grad na daljnje postupanje.

